
ОБЩИНА ЗЛАТОГРАД
__________________________________________________________________________

ГОДИШЕН ДОКЛАД
ЗА ОЦЕНКА НА УДОВЛЕТВОРЕНОСТТА НА ПОТРЕБИТЕЛИТЕ
НА АДМИНИСТРАТИВНИ УСЛУГИ, ПРЕДОСТАВЯНИ 
ОТ ОБЩИНА ЗЛАТОГРАД ПРЕЗ 2025 г.

Административното обслужване е един от ключовите външни белези за ефективното функциониране на всяка администрация и за успешното приложение на принципите на доброто управление. 
Добре работещата администрация е от особено важно значение за осигуряване на бързо и качествено обслужване на населението. Обществените нагласи и очакванията на гражданите и бизнеса и изискванията им към качеството на получаваните административни услуги, стават все по-големи. Необходимостта от подобряване на бизнес средата налага преосмисляне на политиките в тази област. 
Общинска администрация Златоград функционира заради гражданите, осигурявайки административно обслужване чрез спазване на нормативно определените стандарти. За по-добро, бързо и качествено обслужване на населението Община Златоград е присъединена към Единния модел за заявяване, заплащане и предоставяне на електронни административни услуги . 
Настоящият доклад цели да се анализира информацията относно нагласите на потребителите на административни услуги в Община Златоград и да се определи тяхната представа за качеството на предоставяното административно обслужване, мненията и предложенията им. 
Съгласно изискванията на Наредбата за административно обслужване организациите, предоставящи административни услуги са длъжни да осигурят различни начини за осъществяване на обратна връзка с потребителите. 
Средствата за обратна връзка се използват и за проучване и измерване на удовлетвореността на потребителите на административни услуги. 
Общинска администрация Златоград спазва Вътрешните правила за организация на административното обслужване и Харта на клиента, които са публикувани на официалната интернет страница на Община Златоград – www.zlatograd.bg. 
Съобразно тях се използват следните средства за събиране на информация за обратна връзка и за измерване на удовлетвореността на потребителите на административни услуги: 
· Пощенска кутия за подаване на мнения и коментари, предложения, полезна информация, оплаквания, похвали, находящи се Центъра за административно обслужване на Община Златоград. 
· Анкетна карта за обратна връзка, която се намира в Центъра за административно обслужване на Община Златоград. 
· Форма за подаване на сигнали и/или нередности в секция „Услуги” на интернет страницата на Община Златоград. 
· Електронна форма на Анкетна карта в секция „Услуги” на интернет страницата на Община Златоград.
· Сигнали, жалби, предложения и мнения за качеството на административното обслужване, подадени лично в Центъра за административно обслужване, по поща,  електронна поща или чрез Единния портал за достъп до електронни административни услуги (ЕПДАЕУ). 
Обратната връзка и измерване на удовлетвореността на потребителите на административни услуги има за цел предоставянето на качествени услуги по ефективен и прозрачен начин и се ръководи от следните принципи : 
· Улесняване на потребителите при получаване на информация за видовете административни услуги и необходимите документи. 
· Повишаване на стандартите при предоставяне на професионална консултация на заинтересованите лица. 
· Повишаване качеството на предоставяните услуги. 
· Осигуряване на достъпни начини за подаване на сигнали, предложения, мнения. 
· Извличане на поуки от направени предложения и мнения. 
Чрез изброените методи за обратна връзка с потребителите на административни услуги за периода 01.01.2025 г. – 31.12.2025 г., се констатира следното: 
1. В пощенска кутия за подаване на мнения и коментари, предложения, полезна информация, оплаквания, похвали – няма постъпили такива. 
2. Анкетна карта за обратна връзка са попълнили 3 лица, които са изразили удовлетвореност от предоставените административни услуги в областта на гражданска регистрация и устройство на територията и изказват поздравления за колектива на общинска администрация. Едно от лицата е посочило, че обстановката, в която се предоставят услуги по гражданска регистрация, се нуждае от подобрение, без да се посочва в какво точно се изразява тази препоръка. Друго от лицата е посочило, че цената на услуга, която е ползвало, без да уточнява коя е тя, се нуждае от подобрение. 
3. [bookmark: _GoBack]В отговор на препоръките информираме, че липсата на конкретни предложения ни ограничава в решения за промяна на обстановката, а цените на услугите са определени с Наредба № 8 за определянето и администрирането на местните такси и цени на права и услуги на територията на Община Златоград и тяхна промяна може да се инициира при изразени мотиви.
4. Форма за подаване на сигнали и/или нередности в секция „Услуги” на интернет страницата на Община Златоград – няма постъпили такива. 
5. Електронна форма на Анкетна карта в секция „Услуги” на интернет страницата на Община Златоград – няма постъпили такива. 
6. Сигнали, жалби, предложения и мнения във връзка с административното обслужване – няма подадени в Центъра за административно обслужване, по поща, електронна поща или чрез ЕПДАЕУ. 
От изложеното до тук може да се направят следните изводи: 
· Не са постъпили сигнали срещу служители във връзка с административното обслужване на граждани и юридически лица. 
· Малка част от потребителите на административни услуги проявяват активност да дават оценка на обслужването, въпреки, че достъпа до средствата за обратна връзка е свободен. 
· Активността на потребителите на административни услуги в електронните средства за обратна връзка също е изключително ниска. При по-голяма активност ще имаме по-ясна представа и ще положим максимални усилия за усъвършенстване на нашата работа. 
В Центъра за административно обслужване ще продължи тенденцията към постоянно поддържане на открит диалог с потребителите на административни услуги, повишаване нивото на информираност на гражданите по отношение на мерките в областта на административното обслужване и спазване на законоустановените срокове. Целта е подобряване и усъвършенстване на административното обслужване и повишаване доверието и удовлетвореността на потребителите. 
Администрацията ще продължи да изследва нивото на удовлетвореност на гражданите от отношението на служителите и качеството на предоставяните услуги. 
Общинска администрация Златоград ще продължи усъвършенстването на професионалната подготовка на служителите, от което зависи оценката на участието на гражданите в процеса на обсъждане и развитие на политиките и проектите на общинската администрация, отнасящи се до административното обслужване. 
Общинска администрация Златоград непрекъснато ще обновява публикуваната информация на интернет страницата, така, че тя да бъде актуална, обективна, ясна и изчерпателна. 
Общинска администрация Златоград ще продължи да работи за поддържане на добрите практики в обслужването и за оптимизиране на процедурите с цел максимално улесняване на потребителите на административни услуги. 
Поддържането на диалог и активното търсене на мнението на потребителите на административни услуги е предпоставка за повишаване на нивото на обслужване, повишаване на удовлетвореността и предоставянето по един ефективен, прозрачен и отзивчив начин на качествени административни услуги

